संगोष्ठी के द्वितीय आधार सत्र में डॉ. हेतु भारद्वाज ने कहा कि आज के समय में वस्तुओं का महत्व बढ़ गया है। नयी सामाजिक संरचना में आर्थिक जगत का हस्तक्षेप बढ़ गया है। उन्होंने सभ्यता के इतिहास और मानवीय मूल्यों के संदर्भ में नई शताब्दी को बहुत चुनौतीपूर्ण बताया। उन्होंने कहा कि ब्रिटिश शासन के दौर में जो पाश्चात्यीकरण की प्रवृत्ति शुरु हुई वह आज तक जारी है। इस अंधानुकरण में हमने स्वयं को लगातार दोयम दर्जै पर रखा और पश्चिम की नकल करते रहे। इस नकल में हमने अपने सभी वांछनीय जीवन मूल्य भी खो दिए।